حائر حسینی

حائر حسینى کربلا میں مدفون شیعیان اہل بیت(ع) کے تیسرے امام امام حسین علیہ السلام کے روضے اور اس کے ارد گرد علاقے کا نام ہے۔ سب سے پہلے یہ لفظ امام صادق(ع) نے زیارت امام حسین(ع) کی فضیلت و ثواب بیان کرتے ہوئے، قبر امام(ع) اور اس کے ارد گرد کے محصور علاقے کو حائر کا نام دیا۔ رفتہ رفتہ یہ لفظ شیعیان اہل بیت(ع) کے ہاں رائج ہوا اور حرم امام حسین(ع) اور اس کی حدود کو حائر حسین اور حائر حسینی کہا جانے لگا۔ حرم حسینی اور تین دیگر مقامات یعنی حرم مکی، حرم نبوی اور مسجد کوفہ کے لیے خصوصی احکامات ہیں جیسے ان کا تقدس اور احترامات نیز مسافر ان مقامات پر 10 دن سے کم قیام کی صورت میں بھی پوری نماز ادا کر سکتا ہے؛ یہی نہیں بلکہ یہاں پوری نماز ادا کرنا مستحب یعنی بہتر قرار دیا گیا ہے۔

 حائر کے لغوی معنی 
حائر کے معنی حیران و سرگردان کے ہیں۔ ایسا مقام جس کا درمیانی حصہ ہموار اور چاروں اطراف سے بلند ہو اور اس میں جمع ہونے والے پانی کے لیے نکاسی کا راستہ نہ ہو تو اسے بھی "حائر" کہتے ہیں۔ زمین کربلا کے ناموں میں سے ایک نام "حائر" بھی ہے۔ابن منظور؛ طریحى؛ زبیدى، ذیل «حیر» اس مقام سے منسوب افراد حائری کہلاتے ہیں۔كلیدار، تاریخ كربلاء و حائرالحسین(ع)، ص26

 وجہ تسمیہ 
اس مقام کے حائر کہلانے اور اس لفظ کے رائج ہونے کے اسباب کے بارے میں کئی اقوال ہیں اور سب سے مشہور قول یہ ہے کہ جب متوکل عباسی (حکومت 232 تا 247 ھ) نے حکم دیا کہ قبر کے اوپر بنی عمارت کو منہدم کر کے، اس زمین پر پانی چھوڑ دیا جائے چنانچہ پانی قبر کے قریب رک گیا اور قبر پانی میں نہ ڈوبی (حارَ الماءُ) اور اسی بنا پر یہ مقام حائر کہلایا،شہید اول، ذكری‌الشیعۃ فى احكام الشریعۃ ج4، ص291 لیکن بعض مصنفین نے اس قول کو قبول نہیں کیا ہے کیونکہ امام صادق(ع) نے متوکل عباسی کی پیدائش سے برسوں قبل اس مقام کو حائر کا نام دیا تھا۔طہرانى، شفاء الصدور فى شرح زیارۃ العاشور، ص294 دوسرا قول یہ ہے کہ دوسری صدی ہجری کے آغاز میں مرقد مطہر کے گرد ایک دیوار تعمیر کی گئی تھی اور اس دیوار کے اندر کے حصہ کو حائر کہا گیا اور لگتا ہے کہ یہ دیوار امویوں نے بنائی تھی تاکہ زائرین کی تلاشی لینا اور ان کی نگرانی کرنا، آسان ہو۔ تیسرا قول یہ ہے کہ یہ علامتی اور رمزی سا لفظ بروئے کار لایا گیا کیونکہ یہ لفظ امویوں کی توجہ کم ہی زائرین کی نسبت کی جانب مبذول کرتا تھا۔بستان آبادى، شہر حسین(ع) یا، جلوہ گاه عشق، ص174ـ175 یا پھر اس لیے اس کو حائر کہا گیا کہ اس کے لغوی معنی اس زمین سے مطابقت رکھتے ہیں۔ آج کل امام حسین(ع) کا مدفن "حرم حسینی" اور "روضۂ حسینی" کے نام سے معروف ہے۔كلیدار، تاریخ كربلاء و حائرالحسین(ع)، ص73

 پہلا استعمال 
حسین بن ثویر بن ابی فاختہ کہتے ہیں: امام صادق(ع) نے مجھ سے مخاطب ہوکر فرمایا: اے حسین! جو اپنے گھر سے نکل کر قبر حسین بن علی علیہما السلام کی زیارت کا عزم کرے اگر پائے پیادہ ہو تو خداوند متعال اس کو ہر قدم کے بدلے ایک حسنہ یعنی نیکی عطاء کرتا ہے اور ایک گناہ اس کے نامۂ اعمال سے مٹا دیتا ہے حتی کہ حائر میں پہنچ جائے۔

سب سے پہلے لفظ حائر زیارت امام حسین(ع) کی زیارت کے آداب و فضائل کے سلسلے میں امام صادق(ع) سے منقولہ حدیثوں میں استعمال ہوا ہےابن‌قولویه، كامل الزیارات، ص254ـ255، 358ـ362 اور اس کا اطلاق مرقد منور کے محصور احاطے پر ہوا۔كرباسى، تاریخ‌المراقدالحسین و اهل‌بیته و انصاره ج1، ص259 رفتہ رفتہ یہ اصطلاح شیعیان اہل بیت(ع) کے درمیان رائج ہوئی اور مذکوہ مرقد اور اس کے ارد گرد کی حدود کو حائر حسین اور حائر حسینی کہا جانے لگا۔كلیدار، تاریخ كربلاء و حائرالحسین(ع)، ص71ـ72

 شیعہ کے نزدیک 
حرم حسینی شیعیان اہل بیت(ع) کے نزدیک بہت زیادہ حرمت کا حامل ہے۔ آئمۂ معصومین علیہم السلام دشواریوں اور حکام وقت کے شدید دباؤ اور سخت گیریوں کے باوجود کربلا کی فضیلت اور حائر حسینی کی رفیع منزلت بیان کرکے لوگوں کو اس کی زیارت اور تکریم و تعظیم کی رغبت دلاتے تھے۔ متعدد احادیث میں، اخروی اجر و ثواب اور حرم امام حسین(ع) کی زیارت کے آثار کے علاوہ، حرم میں حاضری کے آداب اور آنجناب کے مزار کی زيارت کے طریقے بھی تفصیل سے بیان ہوئے ہیں۔مفید، كتاب‌المزار، ص44ـ62، 64ـ82

 احاطہ حرم 
امام صادق(ع) سے منقولہ احادیث کے مطابق، حرم کی حدود مختلف طریقوں سے معین کی گئی ہیں جن میں فرسخ اور ذراع کو بھی معیار قرار دیا گیا ہے۔ابن قولویہ، كامل الزیارات، ص456ـ458 ان بظاہر متعارض احادیث کو جمع کرکے کہا گیا ہے کہ ان احادیث میں معین کردہ تمام مقامات حرم کے احاطے میں آتے ہیں اور لائق احترام ہیں؛ تاہم فضیلت کے مراتب مختلف ہیں؛ جو مقام، امام (ع) کے مدفن کے قریب تر ہو اس کی حرمت و شرافت بیش تر ہے۔طوسی،تہذیب الاحكام ج6، ص81ـ82 حرم کی حدود کے لیے کم از کم فاصلے مدفن امام(ع) سے 20 سے 25 ذراع تک ہیں، اس بنا پر حائر کا تقریبی قطر 22 میٹر قرار دیا گیا اور یوں حائر کی حدود ایک طرف سے امام صادق(ع) کے زمانے میں مدفن کے ارد گرد کے احاطے سے اور دوسری طرف سے ان اقوال سے، مطابقت رکھتی ہیں جن میں مقام شہادت (مشہد)، مسجد اور مرقد کو حرم اور حائر سمجھتے ہیں۔كلیدار، تاریخ كربلاء و حائرالحسین(ع)، ص51ـ52، 58ـ60۔

 نماز کا فقہی حکم 
حائر حسینی کی حدود کا تعین اس لیے اہم ہے کہ اس کے لیے ـ بالخصوص نماز مسافر کے موضوع میں ـ خاص فقہی حکم وارد ہوا ہے اور وہ حکم حرم مکی، حرم نبوی اور مسجد کوفہ کے لیے مختص احکام میں سے بھی ہے اور وہ یہ ہے کہ 10 دن سے کم قیام کرنے والے مسافر کے لیے صرف ان مقامات مقدسہ میں پوری نماز پڑھنا نہ صرف جائز، بلکہ مستحب ہے۔ یہ امامیہ کا مشہور فتوی ہے، گو کہ نماز قصر پڑھنا بھی ایسے فرد کے لیے جائز ہے۔۔شہید ثانى، الروضۃ البہیۃ فى شرح اللمعۃ الدمشقیۃ ج1، ص787ـ788۔طباطبائى یزدى، العروۃ الوثقى ج2، ص164۔

جن احادیث کی بنیاد پر یہ فقہی حکم صادر ہوا ہے، ان میں بیان ہوا ہے کہ جن حدود میں زائرین امام حسین(ع) کے لیے پوری نماز پڑھنا جائز ہے اس کو حرم، حائر یا مدفن کے پاس ("عِندَ القَبرِ")، کے جیسے عناوین دیے گئے ہیں۔۔۔۔بروجردى، مستند العروۃ الوثقى ج8، ص418ـ419۔۔حرّعاملى، وسائل الشیعہ، ج 8، ص524، 527ـ528، 530ـ532 بعض فقہاابن سعید، الجامع للشّرائع، ص93۔نراقى، مستند الشیعۃ فى احكام الشریعۃ ج8، ص313، 317 نے حائر کی حدود کے لیے مرکزی نقطے (قبر امام(ع) سے ) کئی فرسخ کے فاصلے پر دلالت کرنی والی احادیث سے استناد کرتے ہوئے پورے شہر کربلا کو حائر ـ اور اس حکم کا مصداق ـ قرار دیا ہے؛ لیکن فقہا کی اکثریت نے اس حکم کو صرف حائر حسینی کے مفہوم خاص ـ یعنی حرم کے اہم ترین قریبی حصے ـ کی حد تک قبول کیا ہے۔بحرانى، الحدائق النّاضرۃ فى احكام العترۃ الطاهرۃ ج11، ص462۔نراقى، مستند الشیعۃ فى احكام الشریعۃ ج8، ص313ـ314 البتہ حائر کی دقیق اور صحیح حدود کے سلسلے میں ان کی آراء و اقوال میں فرق ہے، جیسے:
 حضرت عباس(ع) کے حرم کے علاوہ امام حسین(ع) کا مرقد منور اور دوسرے شہداء کے مراقد حائر کی حدود میں شامل ہیں آج کل یہ احاطہ حرم کہلاتا ہے۔۔مفید، الارشاد ج2، ص126۔حلّى، السرائر ج1، ص342
 صفوی دور کے توسیعی اقدامات سے پہلے حرم اور صحن کا حصہ حائر میں شامل ہے ۔۔مجلسى، بحار، ج 86، ص89ـ90۔كلیدار، تاریخ كربلاء و حائرالحسین(ع)، ص53ـ54۔
 بعض فقہا احتیاط کی بنا پر، صرف روضۂ مقدس ہی کو حائرقرار دیتے ہیں اور حتی کہ رواق میں موجود مسجد کو بھی حائر کا حصہ نہیں سمجھتے۔ پوری نماز کے اس مخصوص حکم میں روزہ کا قصر ہونا شامل نہیں ہے۔۔مجلسى، بحار، ج 86، ص89۔خمینى، تحریرالوسیلہ ج1، ص233۔
 ضریح مطہر کے اطراف۔۔۔طباطبائى یزدى، تحریر الوسیلہ، ج 2، ص164ـ165۔بروجردى، مستند العروۃ الوثقى ج8، ص419ـ420، 425ـ 426۔نراقى، مستند الشیعۃ فى احكام الشریعۃ ج8، ص419ـ420، 425ـ 426۔

 تعمیر حرم کی مختصر تاریخ 
امام حسین علیہ السلام کے مزار اقدس پر عمارت کی تعمیر کا تعلق آپ(ع) کی شہادت کے فورا بعد کے ایام سے ہے اور روایات میں ہے کہ سنہ 65 ھ تک قبر مطہر پر صندوق رکھا گیا تھا اور اوپر چھت تعمیر کی گئی تھی؛ تاہم بظاہر حائر حسینی پر سب سے پہلا بقعہ مختار ابن ابی عبیدہ ثقفی (مقتول بسال 67 ھ) کے زمانے میں ـ امام حسین علیہ السلام کی خونخواہی کے لیے شروع کی جانے والی تحریک میں ان کی کامیابی کے بعد ـ (بسال 66 ھ) تعمیر ہوا ہے۔ اینٹوں کی اس عمارت پر ایک گنبد بنا ہوا تھی اور اس کے دو دروازے تھے۔۔كرباسى، تاریخ المراقد الحسین و اہل بیتہ و انصارہ ج1، ص245ـ250۔آل طعمہ، تاریخ مرقد الحسین و العباس،ص70ـ73۔ دوسرے شہدائے کربلا کا مقبرہ عمارت کے باہر واقع ہوا تھاابن‌قولویه، كامل الزیارات،ص420۔ مرقد امام حسین(ع) کی زيارت کے آداب و فضائل کے سلسلے میں امام صادق(ع) سے منقولہ بعض احادیثمجلسى، بحار، ج 98، ص177ـ178، 198ـ199، 259ـ260۔ معلوم ہوتا ہے کہ یہ عمارت آپ(ع) کے دور تک موجود تھی۔كرباسى، تاریخ‌المراقدالحسین و اهل‌بیته و انصاره ج1، ص255ـ259۔

بعد کے ادوار میں افراد یا حکومتوں نے حرم و حائر میں متعدد تعمیراتی کام کیے، نئے صحن اور رواق تعمیر کیے مسجد تعمیر کی اور مدفن کے لیے صندوق اور ضریح کا اتنظام کیا نیز اطراف حرم بنے ہوئے حصار کی تعمیر نو، احاطے میں پتھروں کے بنے ہوئے فرش کی تبدیلی، گنبد کی مرمت اور اس پر سونے کا پانی چڑھانا، میناروں، دیواروں اور رواقوں کی سونے، کاشیکاشی = tile یعنی مخصوص نقش نگار والے پتھر۔ اور آئینوں سے تزئین اور حرم کے لیے قالینوں کے تحائف دینا اور اس کے لیے پانی کا مخزن تعمیر کرنا، ان کے ان اقدامات میں سے ہیں۔آل طعمہ، تاریخ مرقد الحسین و العباس، ص87ـ 93۔

 حکومتوں کی روش 
حائر حسینی کی تعمیر یا انہدام کے سلسلے میں حکومتوں کی روش یکسان نہ تھیں۔ مثال کے طور پر امویوں کے دور میں زائرین امام حسین علیہ السلام کے خلاف تشدد آمیز رویوں اور سخت گیریوں کے باوجود۔ابن قولویہ، كامل الزیارات، ص203ـ206، 242ـ245۔ حائر کو کبھی منہدم نہیں کیا گیاآل طعمہ، تاریخ مرقد الحسین و العباس، ص73۔ لیکن بعض عباسی خلفاء، منجملہ ہارون الرشید اور متوكل عباسی، نے کئی بار حائر پر تعمیر شدہ عمارت کو منہدم کیا تاکہ امام حسین علیہ السلام کی قبر کے آثار مٹ جائیں اور لوگ وہاں زيارت کے لیے نہ آئیں۔ متوکل نے اس غرض سے حکم دیا ہے حائر کی زمین میں ہل چلایا جائے اور مقبرے پر پانی چھوڑ دیا جائے۔ابوالفرج اصفہانى، مقاتل الطالبیین، ص395ـ396۔طوسى، الامالى، ص325ـ329۔ ان کے مقابلے میں آل بویہ، آل جلائریہ، صفویہ اور قاجاریہ کے ادوار میں حرم حسینی کی توسیع و تزئین کے لیے بنیادی اقدامات عمل میں لائے گئے۔كلیدار، تاریخ كربلاء و حائرالحسین(ع)، ص171ـ173۔ تخریب و انہدام کا تازہ ترین اقدام اس وقت انجام پایا جب وہابیوں نے سنہ 1216 ھ میں کربلا پر حملہ کیا۔ اس حملے میں شہر کے باشندوں اور زائرین حسینی کا قتل عام کیا گیا، حائر حسینی کو منہدم کیا گیا اور اموال کو لوٹ لیا گیا۔Longrigg, Four centuries of modern Iraq,217۔ محمد سماوى (وفات 1371ھ) اپنی کتاب "مجالى اللُطف بأرض الطَّف"، نے حائر حسینی کی تخریب و تعمیر کے مختلف مراحل کو منظوم کیا ہے۔آقا بزرگ طہرانى، الذریعہ، ج 19، ص373۔

 شیعیان اہل بیت کا کربلا میں قیام 
آئمۂ معصومین(ع) کی طرف سے حائر حسینی کی تعظیم و تکریم پر تاکید اور مستنصر عباسى (حکومت: 247 تا 248 ھ) کے دور میں کسی حد تک زیارت امام حسین علیہ السلام کی آزادی، کے باعث علویوں میں سے ایک جماعت نے حائر حسینی کے ارد گرد سکونت اختیار کی جن میں سے پہلے امام کاظم(ع) کے پوتے ابراہیم مُجاب، بن محمد عابد تھے۔ ابراہیم مجاب کا مزار حرم کے مغربی رواق میں ہے۔۔۔آل طعمہ، تاریخ مرقد الحسین و العباس، ص147ـ148۔علوى اصفہانى، مہاجران آل ابو طالب، ص202ـ203۔ ان کے بیٹے محمد حائری کربلا کے خاندان سادات آل فائز کے مورث اعلی ہیں اور اس خاندان کے بعض افراد حرم حسینی کے متولی بھی رہے ہیں۔ابن‌عنبہ، عمدۃ الطالب فى انساب آل ابی طالب، ص263ـ266۔كلیدار، معالم انساب الطالبیین فى شرح كتاب (سرّالانساب العلویۃ) تصنیف ابى نصربخارى، ص157ـ167۔

علاوہ ازیں حرم مطہر حضرت امام حسین علیہ السلام کے آفیشل ویب گاہ پر حائر حرم مطہر حضرت امام حسین علیہ السلام کے متعلق مزید معلومات حاصل کرسکتے ہیں 

 حوالہ جات 

 مآخذ 
 ابن ادریس حلّى، كتاب السرائر الحاوى تحریرالفتاوى، قم 1410ـ1411ھ ۔
 ابن سعید، الجامع للشّرائع، قم 1405ھ ۔
 ابن طباطبا علوى اصفہانى، مہاجران آل ابو طالب، ترجمہ محمدرضا عطائى، مشہد 1372ہجری شمسی۔
 ابن‌عنبہ، عمدۃ الطالب فى انساب آل ابی طالب، طبع مہدى رجایى، قم 1383ہجری شمسی۔
 ابن قولویہ، كامل الزیارات، چاپ جواد قیومى، قم 1417ھ ۔
 ابن منظور؛ ابوالفرج اصفہانى، مقاتل الطالبیین، طبع كاظم مظفر، نجف 1385ھ/1965ء، طبع افست قم 1405ھ ۔
 خمینی، امام سید روح الله، تحریرالوسیلۃ، بیروت 1407ھ /1987ء۔
 بحرانى، یوسف بن احمد، الحدائق النّاضرۃ فى احكام العترۃ الطاهرۃ، قم 1363ـ1367ہجری شمسی۔
 بروجردى، مرتضى، مستند العروۃ الوثقى: كتاب الصلاۃ، تقریرات درس آیت اللّه خوئى، ج 8، [قم] 1367ہجری شمسی۔
 خوانساری، احمد، جامع المدارك فى شرح المختصرالنافع، حاشیہ علی‌اكبر غفارى، ج 1، تہران 1355ہجری شمسی۔
 زبیدى، محمد بن محمد، تاج العروس من جواہرالقاموس، طبع علی شیرى، بیروت 1414 ھ/ 1994ء۔
 شہید اول، محمد بن مكى، ذكری الشیعۃ فى احكام الشریعۃ، قم 1419ھ ۔
 شہید ثانی، زین الدین بن على، الروضۃ البہیۃ فى شرح اللمعۃ الدمشقیۃ، طبع محمد كلانتر، نجف 1398ھ، طبع افست قم 1410ھ ۔
 طباطبائى یزدى، محمد كاظم بن عبد العظیم، العروۃ الوثقى، بیروت 1404ھ/1984 ء۔
 طریحى، فخر الدین بن محمد، مجمع البحرین، پبلشر، احمد حسینى، تہران 1362ہجری شمسی۔
 آل طعمہ،سید سلمان ہادى، تاریخ مرقد الحسین و العباس (ع)، بیروت 1416ھ/1996 ء۔
 طوسى، محمد بن حسن، الامالى، قم 1414 ھ ۔
 طوسى، محمد بن حسن، تہذیب‌الاحکام، چاپ علی اكبر غفارى، تہران 1376ہجری شمسی۔
 طہرانى، ابوالفضل بن ابو القاسم، شفاء الصدور فى شرح زیارۃ العاشور، تہران 1376ہجری شمسی۔
 كرباسى، محمد صادق، تاریخ المراقد الحسین و اہل بیتہ و انصارہ، ج 1، لندن 1419ھ/ 1998 ء۔
 كلیدار، عبد الجواد، تاریخ كربلاء و حائرالحسین علیہ السلام، نجف بے تا۔، چاپ افست قم 1376ہجری شمسی۔
 كلیدار، عبد الجواد، معالم انساب الطالبیین فى شرح كتاب (سرّالانساب العلویۃ) تصنیف ابى نصربخارى، پبلشر، سید سلمان ہادى آل طعمہ، قم 1380ہجری شمسی۔
 كلیدار، عبد الحسین، بغیۃ النبلاء فى تاریخ كربلاء، چاپ عادل كلیدار، بغداد 1966 ء۔
 گلپائیگانى، محمد رضا، هدایۃ العباد، قم 1413 ھ ۔
 مدرس بستان آبادى، محمد باقر، شہر حسین(ع) یا، جلوہ گاه عشق، تہران 1414ھ ۔
 مفید، محمد بن محمد، الارشاد فى معرفۃ حجج اللّه علی العباد، قم: دارالمفید، بے تا۔
 مفید، محمد بن محمد، كتاب المزار، چاپ محمد باقر موحدى ابطحى، قم 1409 ھ ۔
 مقدس اردبیلى، احمد بن محمد، مجمع الفائدۃ و الب رہان فى شرح ارشاد الاذہان، چاپ مجتبى عراقى، على پناه اشتہاردى، و حسین یزدى اصفہانى، ج 3، قم 1362 ہجری شمسی۔
 نجفى، محمد حسن بن باقر، جواہرالكلام فى شرح شرائع الاسلام، ج 14، چاپ عباس قوچانى، بیروت 1981 ء۔
 نراقى، احمد بن محمد مہدى، مستند الشیعۃ فى احكام الشریعۃ، ج 8، قم 1416 ھ ۔
 Stephen Hemsley Longrigg, Four centuries of modern Iraq, Beirut 1968

 بیرون روابط 
 مضمون کا بنیادی ماخذ: دانشنامہ جہان اسلام
 سرکاری موقع آستانہ حرم امام حسین (ع)

زمرہ:اہل بیت
زمرہ:زیارتگاہیں
زمرہ:محرم